Diari Oficial de la Generalitat Valenciana


Sumari del DOGV 6808, del 02-07-2012 (2012/6353)

Notificació de la sentència dictada en el procediment ordinari número 389/2011.
-------------------------------------------------------------------------------

### Dades del document

Número de DOGV
:   6808

Data del DOGV
:   02-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6353


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el procediment ordinari número 389/2011. [2012/6353]  
Procediment ordinari 000389/2011  
Part demandant: Finanzia Banco de Crédito, SA.  
Part demandada: Ioan Petrovai i Alexandru Petrovai.  
Sobre: ordinaris.  
En el juí a què es fa referència s'ha dictat la resolució que té el text que, literalment, és com segueix:  
«Sentència número 37  
València, 22 de febrer de 2012   
César Zenón Calve Corbalán, magistrat jutge del Jutjat de Primera Instància número 19 de València, he vist estes actuacions sobre el juí ordinari número 3897/2011, seguit a instàncies de Finanzia Banco de Crédito, SA, representada pel procurador Emilio Sanz Osset i assistida pel lletrat Francisco Vives Zapater, contra Ioan Petrovai i Alexandru Petrovai, en situació de rebel·lia, sobre reclamació d'una quantitat.  
  
Antecedents de fet  
Primer. El procurador el senyor Sanz, en la representació esmentada, va formular demanda de juí ordinari contra Ioan Petrovai i Alexandru Petrovai, en què, després d'exposar en paràgrafs separats i numerats els fets i fonaments de dret que va estimar aplicables, demanava que es dictara sentència que condemne la demandada a pagar 11.877,13 euros, més els interessos pactats, amb imposició de costes.  
  
Segon. Una vegada admesa a tràmit la demanda, es va citar a termini mitjançant edicte la part demandada perquè dins del termini legal compareguera en actuacions assistida de lletrat i procurador i contestara la demanda, cosa que no va verificar dins del termini establit i en la forma escaient, per la qual cosa va ser declarada en rebel·lia.  
Tercer. L'audiència prèvia es va celebrar amb la presència de la part actora, la qual es va ratificar en el seu escrit inicial, i es va admetre la prova declarada pertinent que consisteix en documental, i les actuacions van restar concluses per a sentència.  
Fonaments de dret  
Primer. La societat actora reclama la quantitat d'11.877,13 euros més els interessos pactats, en virtut del contracte de préstec subscrit el 3 de febrer de 2007, per un import nominal de 15.000 euros, en 72 quotes fixes de 277,52 euros, un interés nominal del 8%, en considerar vençuda anticipadament l'obligació per impagament de les quotes de febrer a agost de 2009, ambdues incloses. El deute puja a la quantitat reclamada en la data de tancament, el 3 d'agost de 2009.  
Segon. En la nostra legislació, la declaració de rebel·lia no té la consideració d'assentiment o admissió dels fets de la demanda, llevat dels supòsits en què la llei dispose expressament el contrari (art. 496.2 de la Llei d'Enjudiciament Civil), per la qual cosa, de conformitat amb l'article 217.2 de la llei processal la part actora no està exempta de provar la certesa dels fets de què ordinàriament se desprenga, segons les normes jurídiques que hi són aplicables, l'efecte jurídic corresponent a les pretensions de la demanda.  
Ha restat provada la realitat del contracte en els termes exposats i la quantia que es deu, així com el pacte sobre el venciment anticipat, amb la documentació que hi acompanya l'escrit inicial, no impugnats d'advers, que consisteixen en el contracte de préstec de 3 de febrer de 2007 i el certificat i la liquidació practicada. Per tant, de conformitat amb els articles 1089, 1091, 1100, 1108, 1255 i 1258 del Codi Civil, pertoca l'estimació de la demanda.  
Tercer. Atés l'article 394.1 de la Llei d'Enjudiciament Civil, les costes d'este procediment s'imposen a la part demandada.  
  
Vistos els preceptes esmentats i tots altres que hi són aplicables de manera general i pertinent,  
Estime la demanda interposada per la representació processal de Finanzia Banco de Crédito, SA, contra Ioan Fetrovai i Alexandru Petrovai, i condemne la part demandada a pagar a la part actora la quantitat d'11.877,13 euros, més els interessos pactats, amb la imposició de les costes causades en este procediment.  
Contra esta resolució es pot interposar un recurs d'apel·lació dins del termini de 20 dies des que es notifique.  
Esta és la meua sentència, que pronuncie, mane i firme».  
Publicació. La sentència anterior s'ha publicat de forma legal; en done fe.  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra esta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
El dipòsit ha de constituir-se ingressant la quantitat esmentada al banc Banesto, en el compte corresponent a este expedient (3333 7436 OB EEEE AA) indicant, en el camp «Concepte», el codi «02 civil-apel·lació», i la data de la resolució objecte de recurs amb el format dd/mm/aaaa.  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, s'ha d'efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Atés que es desconeix el domicili o la residència actuals de la part demandada, mitjançant la provisió d'11 de maig de 2012, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a portar a efecte la diligència de notificació de sentència als demandats, Ioan Petrovai i Alexamdru Petróvai.  
  
  
València, 11 de maig de 2012. La secretària judicial: Marta Donet Casal.